section_heading: Protočni ventili u pneumatici
paragraph_text: Protočni ventili djeluju na protok stlačenog zraka, a posredno i druge veličine koje zavise od protoka odnosno brzine stlačenog zraka. Koriste se dva tipa protočnih ventila: Prigušno djelovanje ostvaruje se suženjem (prigušnica, blenda) koje predstavlja otpor strujanju stlačenog zraka (izaziva pad tlaka). Jednosmjerno prigušni ventili nazivaju se još nepovratno-prigušni i prigušno-nepovratni. Oni predstavljaju paralelni spoj prigušnice i nepovratnog ventila. U jednom smjeru protok ide kroz prigušnicu, dok se u suprotnom smjeru otvara nepovratni ventil, pa protok najvećim dijelom prolazi kroz njega uz minimalni otpor. Prigušno-nepovratni ventili često se koriste za smanjenje brzine pneumatskih cilindra. Osim za male cilindre, obično se prigušuje odvod dvoradnih cilindara.